PIB Headquarters
কোভিড-১৯ সংক্রান্ত পিআইবি’র প্রাত্যহিক সংবাদ
নয়াদিল্লি, ২১ অগাস্ট, ২০২০
দেশে এক দিনে সুস্থ হয়ে ওঠার নতুন রেকর্ড; গত ২৪ ঘন্টায় ৬২,২৮২ জন করোনা মুক্ত; চিকিৎসাধীন সংক্রমিতের হার কম; আরোগ্য লাভের হার বেশী
দেশে সুস্থ হয়ে ওঠার হার ক্রমশ বৃদ্ধি পাচ্ছে, গত চব্বিশ ঘন্টায় ৬২,২৮২ জন কোভিড সংক্রমিত সুস্থ হয়ে উঠেছেন।
যারা হাসপাতালে চিকিৎসাধীন তাঁরা হাসপাতাল থেকে এবং যারা মৃদু ও মাঝারি সংক্রমিত,তারা বাড়িতে নিভৃতাবাস থেকে ছাড়া পাচ্ছেন আগের থেকে বেশী সংখ্যায়। আজকের হিসেবে আরোগ্য লাভ করেছেন ২১,৫৮,৯৪৬ জন। বেশী সংখ্যায় সংক্রমিত কোভিড মুক্ত হওয়ায়, সংক্রমিত চিকিৎসাধীনের থেকে ১৪,৬৬,৯১৮ জন বেশী সুস্থ হয়ে উঠেছেন।
এর ফলে দেশে আরোগ্য লাভের হার পৌঁছেছে ৭৪.২৮%-এ। ৩৩টি রাজ্য ও কেন্দ্র শাসিত অঞ্চলে সুস্থতার হার ৫০%-র বেশী।
বর্তমানে ৬,৯২,০২৮ জন সংক্রমিত চিকিৎসাধীন। অর্থাৎ মোট সংক্রমিতের ২৩.৮২% জন এখন চিকিৎসাধীন।
বর্তমানে রোগীদের চিকিৎসার জন্য হাসপাতালে ব্যবস্থার পাশাপাশি, বাড়িতে নিভৃতাবাসে রেখে চিকিৎসা, সংক্রমিতদের অক্সিজেনের ব্যবস্থা করা, দ্রুত আম্ব্যুলেন্সে রোগীদের নিয়ে যাওয়া, নতুন দিল্লির এইমস হাসপাতাল থেকে চিকিৎসকদের জন্য টেলিফোনে পরামর্শ দেওয়া হচ্ছে। এর ফলে ভারতে কোভিড সংক্রমিতদের মৃত্যুর হার বিশ্বে অন্যান্য দেশের থেকে বেশ কম౼১.৮৯%। গত চব্বিশ ঘন্টায় কোভিডের জন্য ৮,০৫,৯৮৫টি নমুনা পরীক্ষা হওয়ায় দেশে এ পর্যন্ত ৩, ৩৪, ৬৭, ২৩৭টি নমুনা পরীক্ষা হয়েছে। বর্তমানে দেশ জুড়ে ৯৭৮টি সরকারী ও ৫২৬টি বেসরকারী পরীক্ষাগারে অর্থাৎ মোট ১৫০৪টি পরীক্ষাগারে নমুনা পরীক্ষা হচ্ছে।
এর মধ্যে রিয়েল টাইম আরটি পিসিআরের মাধ্যমে ৪৫৩টি সরকারী ও ৩১৯টি বেসরকারী পরীক্ষাগারে অর্থাৎ মোট ৭৭২টি পরীক্ষাগারে নমুনা পরীক্ষার কাজ চলছে। ট্রু ন্যাট পদ্ধতিতে ৪৯১টি সরকারী ও ১২৩টি বেসরকারী౼মোট ৬১৪টি পরীক্ষাগারে এবং সিবিন্যাটের মাধ্যমে ৩৪টি সরকারী ও ৮৪টি বেসরকারী পরীক্ষাগারে অর্থাৎ মোট ১১৮টি পরীক্ষাগারে নমুনা পরীক্ষা হচ্ছে।
বিস্তারিত বিবরণের জন্য https://pib.gov.in/PressReleasePage.aspx?PRID=1647536 – এই লিঙ্কে ক্লিক করুন।
ডঃ হর্ষ বর্ধন কোভিড যোদ্ধাদের সঙ্গে উপযুক্ত আচরণের বিষয় প্রচারের জন্য একটি ইন্টারঅ্যাক্টিভ গেম এবং তথ্য ও বিষয় বস্তু আদানপ্রদান  কর্মসূচির সূচনা করেছেন
কেন্দ্রীয় স্বাস্থ্য ও পরিবার কল্যাণ মন্ত্রী ডঃ হর্ষ বর্ধন করোনা যোদ্ধাদের উপর কোভিড-১৯ এ একটি ইন্টারঅ্যাক্টিভ গেম এবং দুটি নতুন ভিডিও'র সূচনা করেছেন। কোভিড-১৯ এ আক্রান্তদের প্রতি যথাযথ আচরণের আহ্বান জানিয়েছেন তিনি। কেন্দ্রীয় মন্ত্রী বলেছেন, এই গেমটি কোভিড-১৯ মহামারীর বিরুদ্ধে লড়াইয়ে সাধারণ মানুষের কাছে সঠিক তথ্য ও বিষয় বস্তু পৌঁছে দেবে। একটি আধুনিক ও অত্যন্ত সৃজনশীল চিন্তাভাবনায় বিষয়টিকে উপস্থাপন করা হয়েছে। এ প্রসঙ্গে ডঃ হর্ষ বর্ধন পোলিও নির্মূল অভিযানে তাঁর অভিজ্ঞতার কথা ভাগ করে নেন। এক্ষেত্রে সাধারণ মানুষ ও চলচ্চিত্র জগতের বিশিষ্ট ব্যক্তিত্বদের সমর্থন ও অবদানের মাধ্যমে এই অভিযান একটি সামাজিক আন্দোলনে রূপান্তরিত হয়েছিল – সেকথাও তুলে ধরেন তিনি। লকডাউন সময় ও তার পরবর্তীকালে আনলক পর্বে কোভিড-১৯ সম্পর্কে যথাযথভাবে প্রচার করার আহ্বানও জানান তিনি। কেন্দ্রীয় মন্ত্রী বলেন, যতক্ষণ না পর্যন্ত কোভিড-১৯ এর প্রতিষেধক পাওয়া যায়, ততক্ষণ কোভিড-১৯ এর নিয়মাবলীগুলি মেনে চলতে হবে। এই নিয়মাবলীগুলিই আমাদের সুরক্ষিত রাখবে।
বিস্তারিত বিবরণের জন্য https://pib.gov.in/PressReleasePage.aspx?PRID=1647406 – এই লিঙ্কে ক্লিক করুন।
কোভিড-১৯ এর সময় সাধারণ নির্বাচন/উপ-নির্বাচন পরিচালনার নির্দেশিকা
ভারতের নির্বাচন কমিশন কোভিড-১৯ সময়কালে সাধারণ নির্বাচন/উপ-নির্বাচন পরিচালনার জন্য একটি বিস্তৃত নির্দেশিকা প্রকাশ করেছে। কমিশন মনোনয়ন জমা দেওয়ার সময় প্রার্থীদের সঙ্গে থাকা ব্যক্তিদের সংখ্যা এবং প্রচারে যানবাহনের সংখ্যায় সংশোধন এনেছে। সংশ্লিষ্ট কর্তৃপক্ষের কাছ থেকে প্রিন্ট নেওয়ার পর, মনোনয়ন ফর্ম পূরণের জন্য অনলাইনে হলফনামা জমা দেওয়ার বিষয়টিকে ঐচ্ছিক হিসাবে রাখা হয়েছে। বাড়ি বাড়ি প্রচারের জন্য প্রার্থীদের সঙ্গে ৫ জন ব্যক্তি থাকতে পারবেন। স্বরাষ্ট্র মন্ত্রক ও রাজ্য সরকারের নির্দেশ মেনে জনসভা ও রোড-শো করতে হবে। নির্বাচনী প্রক্রিয়া চলাকালীন সামাজিক দূরত্ববিধিও পালন করতে হবে। ফেসমাস্ক, স্যানিটাইজার, শরীরের তাপমাত্রা মাপার স্ক্যানার, গ্লাভস, ফেসশীল্ড এবং পিপিই কিট ব্যবহার করতে হবে। ভোট নিবন্ধীকরণে স্বাক্ষর ও ইভিএম-এর বোতাম টিপে ভোটদানের জন্য সমস্ত ভোটারকে হ্যান্ড গ্লাভস দিতে হবে।
বিস্তারিত বিবরণের জন্য https://pib.gov.in/PressReleasePage.aspx?PRID=1647624 – এই লিঙ্কে ক্লিক করুন।
বেরহামপুরের ইন্ডাস্ট্রিয়াল ট্রেনিং ইন্সটিটিউট কোভিড সংক্রান্ত উদ্ভাবনের ৩টি স্বত্ত্বের জন্য আবেদন করেছে ; আত্মনির্ভর ভারতের দিকে এর ফলে আরও একধাপ এগোন যাবে
কোভিড-১৯ মহামারীকে প্রতিহত করতে বেরহামপুরের ইন্ডাস্ট্রিয়াল ট্রেনিং ইন্সটিটিউট  ৩টি উদ্ভাবনের জন্য স্বত্ত্বের আবেদন করেছে। দেশের আইআইটি এবং এনআইটিগুলির পদাঙ্ক অনুসরণ করে আইটিআই-ও একই পথে হাঁটলো। আশা করা যায় আগামীদিনে অন্যান্য আইটিআইগুলিও বেরহামপুরের আইটিআই-এর সাফল্যে অনুপ্রাণিত হবে এবং বিভিন্ন জিনিস উদ্ভাবন করবে। এর মাধ্যমে প্রধানমন্ত্রীর আত্মনির্ভর ভারত অভিযানের পথে অগ্রসর হওয়া যাবে।
বিস্তারিত বিবরণের জন্য https://pib.gov.in/PressReleasePage.aspx?PRID=1647607 – এই লিঙ্কে ক্লিক করুন।
গ্রামাঞ্চলে কোভিড-১৯এর নমুনা পরীক্ষার জন্য সস্তার কিট তৈরির উদ্যোগ
কোভিড-১৯ মহামারী দেশের প্রত্যন্ত অঞ্চলে নমুনা পরীক্ষার ক্ষেত্রে বড় সমস্যার সৃষ্টি করেছে। প্রত্যন্ত অঞ্চলে যথাযথ পরিকাঠামো না থাকায় স্বল্প মূল্যের যন্ত্র উদ্ভাবনের প্রয়োজনীয়তা দেখা দিয়েছে। কোভিডের পরীক্ষার জন্য নমুনা সংগ্রহ করে রাখার যথাযথ পরিকাঠামোও সংশ্লিষ্ট অঞ্চলে পাওয়া যায়না। রাঁচির মেসরার বিড়লা ইন্সটিটিউট অফ টেকনোলজি, করোনা ভাইরাসের নির্দিষ্ট প্রোটিন শনাক্তকরণের জন্য একটি যন্ত্র উদ্ভাবন করেছে। এই যন্ত্রের সাহায্যে দ্রুত সংক্রমণ শনাক্ত করা সম্ভব। বিজ্ঞান ও প্রযুক্তি দপ্তরের অধীনস্থ স্বায়ত্ত্বশাসিত সংস্থা বিজ্ঞান ও প্রযুক্তি গবেষণা পর্ষদ এই কাজে সাহায্য করেছে।
বিস্তারিত বিবরণের জন্য https://pib.gov.in/PressReleasePage.aspx?PRID=1647531 – এই লিঙ্কে ক্লিক করুন।
ইএসআইসি’র অটল বিমিত ব্যক্তি কল্যাণ যোজনার আওতায় কর্মহীন শ্রমিকদের সুবিধা প্রদানে যোগ্যতার মানদন্ডের ছাড়
কেন্দ্রীয় শ্রম ও কর্মসংস্থান দপ্তরের স্বাধীন দায়িত্বপ্রাপ্ত প্রতিমন্ত্রী শ্রী সন্তোষ কুমার গাঙ্গোয়ারের পৌরহিত্যে বৃহস্পতিবার কর্মচারী ভবিষ্যনিধি পর্ষদের  ১৮২তম বৈঠক অনুষ্ঠিত হয়েছে। এই বৈঠকে ইএসআইসি পরিষেবা ব্যবস্থার উন্নতি এবং কোভিড-১৯ মহামারীর জেরে ক্ষতিগ্রস্ত শ্রমিকদের সুবিধার্থে বেশ কিছু গুরুত্বপূর্ণ সিদ্ধান্ত গৃহিত হয়েছে।
বর্তমান পরিস্থিতিতে ইএসআইসি-র অটল বিমিত ব্যক্তি কল্যাণ যোজনা বাস্তবায়িত করা হয়েছে। এই প্রকল্পের আওতায় ইএসআইসি কর্মহীন শ্রমিকদের সুবিধার্থে গুরুত্বপূর্ণ পদক্ষেপ গ্রহণ করেছে। ইএসআইসি-র এই প্রকল্পের মেয়াদ আরও এক বছর অর্থাৎ ২০২১ সালের ৩০শে জুন পর্যন্ত বাড়ানোর সিদ্ধান্ত নেওয়া হয়েছে। কোভিড-১৯ মহামারীর জেরে যারা কর্মহীন হয়ে পড়েছেন তাদেরকেও এই প্রকল্পের আওতায় সুবিধা প্রদান করা হবে সিদ্ধান্ত নেওয়া হয়েছে। এমনকি বর্তমান পরিস্থিতিতে এই প্রকল্পের আওতাধীন শর্তগুলিও শিথিল করার সিদ্ধান্ত নেওয়া হয়েছে। শিথিল শর্ত অনুসারে শ্রমিকদের এই সুবিধা চলতি বছরের ৩১শে ডিসেম্বর পর্যন্ত প্রদান করা হবে। এরপরে ২০২১এর পয়লা জানুয়ারী থেকে ২০২১এর ৩০শে জুন পর্যন্ত পূর্ববর্তী শর্ত শিথিল না করেই এই প্রকল্প চালিয়ে যাওয়া হবে ঠিক করা হয়েছে। তবে চলতি বছরে ৩১শে ডিসেম্বরের পরে শর্তের প্রয়োজন ও চাহিদা রয়েছে কি না তার ওপর নির্ভর করে পুনরায় পর্যালোচনা বৈঠক করা হবে।
বিস্তারিত বিবরণের জন্য https://pib.gov.in/PressReleasePage.aspx?PRID=1647516 – এই লিঙ্কে ক্লিক করুন।
২০২০ সালে প্রধানমন্ত্রী কর্ম সৃজন কর্মসূচি প্রকল্প বাস্তবায়ন ৪৪ শতাংশ বৃদ্ধি পেয়েছে
কোভিড-১৯ লকডাউনের কারণে দেশের অর্থনীতিতে বড় ধাক্কা সত্ত্বেও খাদি ও গ্রামীণ শিল্পোদ্যোগ কমিশনের বাস্তবায়িত জনকল্যাণ প্রকল্প প্রধানমন্ত্রী কর্ম সৃজন কর্মসূচি দ্রুতগতিতে এগিয়ে চলেছে। পিএমইজিপি প্রকল্পগুলি অনুমোদনের ক্ষেত্রে অগ্রগতি লক্ষ্য করা গেছে। চলতি অর্থবর্ষের প্রথম ৫ মাসে পয়লা এপ্রিল থেকে ১৮ আগস্ট পর্যন্ত এই প্রকল্পে ৪৪ শতাংশ বেশি কর্মসূচি অনুমোদিত হয়েছে।
বিস্তারিত বিবরণের জন্য https://pib.gov.in/PressReleasePage.aspx?PRID=1647366 – এই লিঙ্কে ক্লিক করুন।
২০২১ অর্থবর্ষের প্রথম ত্রৈমাসিকে কর্মচারী ভবিষ্যনিধি তহবিলে ৮ লক্ষেরও বেশি নতুন সদস্য যুক্ত হয়েছেন
কর্মচারী ভবিষ্যনিধি তহবিল  সংস্থা কর্তৃক প্রকাশিত কর্মচারী সদস্যের তালিকা অনুসারে ২০২১ অর্থবর্ষের প্রথম ত্রৈমাসিকে ইপিএফও-তে ৮ লক্ষেরও বেশি নতুন সদস্য যুক্ত হয়েছেন। কোভিড-১৯ মহামারীর সময় এপ্রিল ও মে মাসে এই সদস্য পদ নথিভুক্তকরণের ওপর বিরূপ প্রভাব পড়েছিল। তবে, লকডাউন সত্ত্বেও ইপিএফও-র সামাজিক সুরক্ষা প্রকল্পগুলির কারণে এপ্রিল ও মে মাসে যথাক্রমে ০.২০ লক্ষ এবং ১.৭২ লক্ষ নতুন সদস্য যুক্ত হয়েছেন। জুন মাসে পরিস্থিতি ক্রমশ উন্নতি হতে থাকলে ৬.৫৫ লক্ষ সদস্য ইপিএফও-র তালিকাভুক্ত হন। ইপিএফও-র এই নতুন সদস্যপদে অন্তর্ভুক্তির মধ্যে মহিলা কর্মীদের উপস্থিতি ছিল যথেষ্টই চোখে পড়ার মতো।
বিস্তারিত বিবরণের জন্য https://pib.gov.in/PressReleasePage.aspx?PRID=1647367 – এই লিঙ্কে ক্লিক করুন।
স্টার্ট আপ ইকোসিস্টেমের সম্প্রসারণে অটল ইনোভেশন ভারত- সুইডেন স্বাস্থ্য সেবা উদ্ভাবনী কেন্দ্রের সঙ্গে যুক্ত হয়েছে
দেশে উদ্ভাবনী সংস্কৃতি সম্প্রসারণে অটল ইনোভেশন মিশন, নীতি আয়োগ এবং ভারত- সুইডেন স্বাস্থ্য সেবা উদ্ভাবনী কেন্দ্র যৌথভাবে দেশে স্টার্ট আপ ইকোসিস্টেমের বিভিন্ন সমস্যার সমাধানে একযোগে কাজ করতে এগিয়ে এসেছে। এরই অঙ্গ হিসাবে ভারত- সুইডেন স্বাস্থ্য সেবা উদ্ভাবন কেন্দ্র এবং অটল ইনোভেশন মিশন বৃহস্পতিবার ভার্চ্যুয়াল মাধ্যমে একটি চুক্তি স্বাক্ষর করেছে।
বিস্তারিত বিবরণের জন্য https://pib.gov.in/PressReleasePage.aspx?PRID=1647387 – এই লিঙ্কে ক্লিক করুন।
পিআইবি’র আঞ্চলিক কার্যালয় থেকে প্রাপ্ত তথ্য
• মহারাষ্ট্র : বৃহন মুম্বাই পুরসভা কোভিড-১৯ এর বিরুদ্ধে লড়াইয়ে যথাযথভাবে কাজ করে চলেছে। এক্ষেত্রে কোভিড-১৯ নির্দেশিকা মেনে মুম্বাই'এর পাঞ্চাশোর্ধো সমস্ত করোনা সংক্রমিত রোগীদের প্রাতিষ্ঠানিক নজরদারি ব্যবস্থা বাধ্যতামূলক করেছে। গত ২৪ ঘন্টায় মহারাষ্ট্রে করোনায় ৩২৬ জনের মৃত্যু হয়েছে। এই নিয়ে রাজ্যে করোনায় মৃতের সংখ্যা বেড়ে দাঁড়িয়েছে ২১ হাজার ৩৫৯। রাজ্যে মোট করোনা আক্রান্তের সংখ্যা ১ লক্ষ ৬২ হাজার।
• গুজরাট : গত ২৪ ঘন্টায় গুজরাটে নতুন করে করোনায় আক্রান্ত হয়েছেন ১ হাজার ১৭৫ জন। করোনা থেকে আরোগ্য লাভের হার ৭৯.২১ শতাংশ।
• রাজস্থান : রাজ্যের মুখ্যমন্ত্রী শ্রী অশোক গেহলত কোভিড হাসপাতালে কর্মরত নার্সিং কর্মী এবং চিকিৎসকদের জন্য অতিরিক্ত সাম্মানিক ভাতা দেওয়ার কথা ঘোষণা করেছেন। এ পর্যন্ত করোনা থেকে আরোগ্য লাভ করেছেন ৫১ হাজার ১৯০ জন রোগী।
• ছত্তিশগড় : রাজ্যের স্বাস্থ্য দপ্তর জ্বর, কাশি, শ্বাসকষ্ট সহ কোভিড উপসর্গ রয়েছে এমন রোগীদের ২৪ ঘন্টার মধ্যে কোভিড পরীক্ষা করার জন্য নির্দেশ দিয়েছে।
• অরুণাচল প্রদেশ : রাজ্যে গত ২৪ ঘন্টায় নতুন করে ১১৬ জন কোভিড-১৯ এ আক্রান্ত হয়েছেন। সুস্থ হয়ে উঠেছেন ৭১ জন।
• আসাম : গতকাল পর্যন্ত রাজ্যে ১ হাজার ৭৩৫ জন করোনায় আক্রান্ত হয়েছেন। সুস্থ হয়ে উঠেছেন ২ হাজার ৭৭২ জন। হাসপাতাল থেকে ছাড়া পেয়েছেন ৬৩ হাজার ১২০ জন।
• মণিপুর : রাজ্যে নতুন করে কোভিড-১৯ এ আক্রান্ত হয়েছেন ৪৯ জন। সুস্থ হয়ে উঠেছেন ১১৭ জন। রাজ্যে সুস্থতার হার ৬০ শতাংশে পৌঁছেছে।
• মেঘালয় : রাজ্য সরকার সেপ্টেম্বর মাস থেকে পরবর্তী তিন মাসে প্রত্যেক মাসের প্রথম সপ্তাহের শুরুতে রাজ্যে প্রবেশপথগুলি বন্ধ রাখার সিদ্ধান্ত নিয়েছে।
• মিজোরাম : রাজ্যে আজ নতুন করে করোনায় আক্রান্ত হয়েছেন ১৫ জন। আইজলে ২৪শে অগাস্ট পর্যন্ত লকডাউনের মেয়াদ বাড়ানো হয়েছে।
• নাগাল্যান্ড : কোহিমায় ৩টি কলোনীতে কোভিড সংক্রমণের খবর পাওয়ায় সেই অঞ্চল সীল করে দেওয়া হয়েছে।
• সিকিম : রাজ্যে ৪৬ জন নতুন করে করোনায় আক্রান্ত হয়েছেন। করোনা থেকে সুস্থ হয়ে হাসপাতাল থেকে ছাড়া পেয়েছেন ৮৩৪ জন।
• কেরল : আজ রাজ্যে করোনায় ৪ জনের মৃত্যুর খবর পাওয়া গেছে। এই নিয়ে রাজ্যে মৃতের সংখ্যা বেড়ে দাঁড়ালো ১৯৫। এই রাজ্যের বিভিন্ন জেলায় ১ লক্ষ ৭৩ হাজার ১৮৯ জন মানুষ পর্যবেক্ষণের মধ্যে রয়েছেন।
• তামিলনাডু : পুদুচেরীতে নতুন করে করোনায় আক্রান্ত হয়েছেন ৩১৩ জন। আরও ৬ জনের মৃত্যুর খবর পাওয়া গেছে। করোনায় থেকে সুস্থ হয়ে হাসপাতাল থেকে ছাড়া পেয়েছেন ৩০০ জন রোগী।
• কর্ণাটক : রাজ্যের স্বাস্থ্য দপ্তরের দেওয়া পরিসংখ্যান অনুযায়ী, ২ লক্ষ ৫০ হাজার মানুষ এ পর্যন্ত করোনায় আক্রান্ত হয়েছেন। নতুন করোনায় আক্রান্ত হয়েছেন ৭ হাজার ৩৮৫ জন। গতকাল পর্যন্ত পাওয়া তথ্য অনুযায়ী, হাসপাতাল থেকে ছাড়া পেয়েছেন ৬ হাজার ২৩১ জন রোগী। এ নিয়ে রাজ্যে হাসপাতাল থেকে ছাড়া পেয়েছেন ১ লক্ষ ৭০ হাজার ৩৮১ জন।
• অন্ধ্রপ্রদেশ : রাজ্যের মুখ্যমন্ত্রী জানিয়েছেন, করোনা আক্রান্তদের চিকিৎসার জন্য হাসপাতালের সংখ্যা ১৩৮ থেকে বাড়িয়ে ২৮৭ করা হয়েছে। করোনায় চিকিৎসার সঙ্গে যুক্ত বিভিন্ন আধিকারিকদের সমস্ত কোভিড-১৯ হাসপাতালে যথাযথ চিকিৎসা ব্যবস্থা করার নির্দেশ দিয়েছেন।নতুন করে করোনা থেকে সুস্থ হয়ে উঠেছেন ৮ হাজার ৮৪৬ জন।
• তেলেঙ্গানা : গত ২৪ ঘন্টায় ১ হাজার ৯৬৭ জন করোনায় আক্রান্ত হয়েছেন। করোনা থেকে সুস্থ হয়ে উঠেছেন ১ হাজার ৭৮১ জন। নতুন করে করোনায় মৃত্যু হয়েছে ৮ জনের। কোভিড-১৯ সংক্রমণ প্রতিরোধে গ্রেটার হায়দ্রাবাদ পুরসভা এলাকায় বিকেল ৪টা থেকে সন্ধ্যা ৭টা পর্যন্ত ক্লিনিক খোলার সিদ্ধান্ত নিয়েছে সরকার।
CG/SS/SB
(Visitor Counter : 154